इंटरव्यू के दूसरे दिन डिप्रेशन में आकर युवक ने लगा लिया फंदा
नौकरीके लिए दिए इंटरव्यू के अगले दिन खानपुर निवासी संदीप (22) ने डिप्रेशन में आकर घर में पंखे से लटकर खुदकुशी कर ली। जब संदीप ने खुदकुशी की तो उस वक्त परिवार के सदस्य मोहल्ले में भंडारा खाने गए थे। परिवार वाले जब घर लौटे तो पंखे से संदीप को लटका देखा। परिवार वालों की चीख पुकार सुन आसपास के लोग इक्ट्ठा हो गए। मोहल्लावासियों ने संदीप को तुरंत सिविल अस्पताल में पहुंचाया। जहां डाक्टरों ने उसे मृत करार दे दिया। सूचना मिलने पर मौके पर थाना डिवीजन नं.1 मामून पुलिस पहुंची। पिता राज कुमार का कहना है कि संदीप बैल्डिंग का कोर्स करने के बाद जम्मू में काम करता था। कुछ दिन पहले ही संदीप घर आया था। शनिवार को संदीप पठानकोट में किसी जगह पर नौकरी के लिए इंटरव्यू देकर आया। इंटरव्यू देकर लौटे संदीप ने घर में आकर कोई बात नहीं की और संदीप डिप्रेशन में लग रहा था। उधर, मामून चौकी प्रभारी चंदन कुमार का कहना है कि परिवार वालों के बयान पर कार्रवाई की जा रही है।
पिता के बयान दर्ज करती पुलिस।
संदीप
hin_Deva hin_Deva hin_Deva mar_Deva